भारत आज अपने दम पर मिसाइल रक्षा तंत्र विकसित करने में सफल हो गया है, लेकिन अभी अमेरिका जैसी व्यवस्था स्थापित करने के लिए इसे बहुत मेहनत करनी होगी. सूरी का मानना है कि भारत अपने पड़ोसी चीन से रक्षा मोर्चे पर काफी पीछे है और उसे बराबरी करने के लिए एड़ी-चोटी का जोर लगाने की जरूरत है. उन्होंने कहा कि चीन ने राडार की पकड़ में न आने वाला ‘स्टेल्थ’ विमान विकसित कर लिया है जो अब तक केवल अमेरिका के पास था. सूरी ने कहा कि भारत को यदि बड़ी शक्ति बनना है तो उसे दूसरों से श्रेष्ठ हथियार प्रौद्योगिकी विकसित करनी पड़ेगी. सूरी ने कहा कि भारत ने सॉफ्टवेयर प्रौद्योगिकी और अन्य कई क्षेत्रों में कई बड़े देशों की नींद हराम कर दी है, लेकिन रक्षा क्षेत्र में काफी ध्यान दिए जाने की आवश्यकता है.